# Sajtóközlemény

iEXPO a PTE KTK-n!

## Fordított állásbörze, ahol a hallgató és piac találkozik

**2024. május 8-án 13:00-kor a Pécsi Tudományegyetem Közgazdaságtudományi Karán ismét iEXPO!**

Az [**iEXPO**](https://cal.ktk.pte.hu/hu/iexpo-hallgatoi-otletverseny) olyan összegyetemi fordított állásbörze, amely során a hallgatók bemutatják a félév során különböző kurzusok keretében elkészített [projektjeiket](https://cal.ktk.pte.hu/hu/bedc/galeria/iexpo-posters), ezen keresztül azokat a képességeket és kompetenciákat, amelyeket az elméleti tudás megszerzésén túl fejlesztettek az elmúlt időszakban.

**Idén 100+ csapat, 300+ hallgató és 80+ céges partner vesz részt az eseményen.**

Hogyan is zajlik egy fordított állásbörze? A cégek képviselői körbejárják a hallgatói csoportokat, véleményezik a projekteket és a beszélgetések folyamán akár jövőbeni gyakornokaikat, munkavállalóikat is megtalálhatják. A bemutatáskor a hallgatók célja a visszajelzések gyűjtése, a projekt és saját maguk „eladása” egy jó előadással, poszterrel, kiállással. Minden partner az előzetesen megkapott „unicoinokkal” jutalmazhatja a legígéretesebb csapatokat. A legtöbb unicoint összegyűjtő három csapat külön díjazásban (ösztöndíjban) is részesül, illetve több cég készül különdíjjal is a számára leginkább értékes projekt számára.

**Helyszín:**

Pécsi Tudományegyetem Közgazdaságtudományi Kar, Halasy Nagy József Aula (II. emelet)

**Program**:

Partnerek érkezése: 11:50-12:00 között

12:00-13:00 – 323/1, megnyitó, állófogadás

13:00-15:00 – KTK épülete (több helyszínen) iExpo – fordított hallgatói állásbörze

15:30-16:00 Eredményhirdetés, díjak átadása

* Hallgatói ösztöndíjak (pénznyeremények) átadása
* Szponzor ajándékok és felajánlott díjak átadása

**Az eseményre hívjuk és várjuk a sajtó képviselőit, kérésre interjúkészítési lehetőséget előre egyeztetett módon biztosítunk!**

**Ízelítőül a tavalyi rendezvényről:**

[Ahol innovációk és együttműködések születnek | UnivPécs (univpecs.com)](https://univpecs.com/egyetemi_elet/ahol_innovaciok_es_egyuttmukodesek_szuletnek)

**Sajtókontakt:**

Szentendrei Judit +36 30 681 1244

szentendrei.judit@ktk.pte hu